કોંગ્રેસના મુખ્યમંત્રી સિદ્ધારમૈયાએ કર્ણાટકમાં લિંગાયત સમુદાયને ચૂંટણી પહેલાં જ અલગ ધર્મનો દરજ્જો આપવા નિષ્ફળ પ્રયાસ કર્યો હતો. ૧૬ ટકા જેવી મજબૂત વોટબેન્ક ધરાવતા લિંગાયત સમુદાયના ઘણાં મત ભાજપને મળ્યા છે. જ્યાં લિંગાયતની વધારે વસતી છે એવા મધ્ય કર્ણાટકમાં, ભાજપને ઘણી બેઠકો મળી છે. વધુમાં દલિત અને આદિવાસી સમુદાયના મતો પણ ભાજપ તરફ ઢળ્યા. કર્ણાટકી ભાષામાં આવી જ્ઞાતિનો સમુદાય ‘અહિનડા’ના ટૂંકા નામે ઓળખાતો હતો. એ સમુદાયના જ પોતે હોવાનું સિદ્ધારમૈયા વારંવાર ગૌરવ લેતા હતા, પણ આ સમુદાયને સિદ્ધારમૈયા પોતાના હોવામાં કદાચ ગૌરવ લાગ્યું નહીં હોય, એટલે મત ન આપ્યા !